Երկրորդ խաղակեսը նորից սկսվեց Բարսայի գրոհներով: 10 րոպե չանցած Մեսսիի փոխանցումից Վիլյան հեռահար հարվածով խոցեց դարպասը: Շատ սիրուն գոլ էր… Ընդամենը 3 րոպե էր անցել, երբ Վիլյան դարձավ դուբլի հեղինակ` ոչ պակաս գեղեցիկ հարվածով գրավելով դարպասը: 4-0: Ռեալի խաղացողները սկսեցին ավելի կոպիտ խաղալ` նրանցից 6-ն արդեն զգուշվել էին: 76-րդ րոպեին Վիլյային փոխարինեց Բոյան Կրկիչը, ով խաղադաշտ դուրս գալով միանգամից աչքի ընկավ հիանալի գրոհով ու կարող էր խփել 5-րդ գոլը, բայց պաշտպաններին հաջողվեց կասեցնել նրան: Ամբողջ ընթացքում խաղը Բարսայի ձեռքում էր: Ավելացված ժամանակի առաջին րոպեին լուսատախտակներին վառվեց 5-0 հաշիվը: Աչքի ընկավ Ժեֆռենը: Ու նորից Ռեալը իր բարկությունը թաքցնել չկարողացավ: Ռամոսը կոպիտ խաղաց Մեսսիի նկատմամբ, բայց երևում է զայրույթը լրիվ չէր էլ թոթափել, հրեց Պույոլին… Չավիին… Իհարկե շատ տգեղ էր նման պահվածքը, և պատժվեց կարմիր քարտով: Տղանեեեր, պետք է ախր պարտվել իմանալ… 🙂